text:
Ussatlaram öz aralarynda ussatlary, halypalaram halypalaryň halypasyny saýlaýarlar. Ata Ilewem, ine, şol saýlantgy ussatlaryň biri bolupdy. Heniz ýeňil agramdaky oglanlaryň arasyndaky guralýan çapyşyklara gatnaşyp ýören öwrenjekä, oňa “Ata kündük” lakamyny beripdiler. Ol bu lakamy atyň üstünde edil kündük goýlan ýaly bolup, oturyp bilşi bilen alypdy. Onuň çapyşyklaryna kän tomaşa edenler: “Ataň çapyp barýan atyna öňünden seretseň, edil üsti adamsyz ýalydyr. Çapyksuwary ne çaýkanar, ne dikeler” diýerdiler. Soň, Ata Ilew dünýeden ötensoňam, at üstünde owadan oturýan çapyksuwarlara halypalar: “Oturyşy Ataňka meňzeýär” diýen bahany berseler, bu iň ýokary baha boldugydy.
Çagalygy Ikinji jahan urşuna gabat gelen, maşgalada dört ogluň iň ulusy, at dakylan Ata (onuň hakyky ady Nazar eken) at münmäge ýarandan o janawarlaryň arasyndan aýrylmandyr. Ony öýünde saklamak ejesine-de başartmandyr. Çagalygy, ýetginjekligi, ýigitligi, hatda öýli-işikli bolansoňam, Atanyň tutuş ömri atlaryň arasynda geçipdir. Çagaka telim gezek athanada uklap galanda, ony gözläp gelen ejesi turzup, öýüne äkidipdir. Kakasy onuň alym bolaryny isläpdir. Ol bolsa atlar bilen gününi dogrup, atlar bilenem gününi ýaşyrypdyr. Öýüne myhman gelende, Atanyň aýalynyň: “Ol aýlawda bolaýmasa” diýmekden başga alajy bolmandyr. Ejesiniň ýalbarmalary-da, kakasynyň käýinçleri-de, söýüp öýlenen aýalynyň, köplenç, ýeke galmagy hem ony bu höwesinden alyp galyp bilmändir.
Atanyň öýlenişem özbaşyna bir waka. Ol öz ömürlik ýanýoldaşyna — Krasnodarda atbakar bolup işläp ýören gyza şol ýere at çapmaga gidende duşup, ony göwnedip, Aşgabada alyp gelýär. Onuň ejesi-kakasy rus gyzyna öýlenmegine razy bolmaýarlar. Ata aýlawa gidende, olar ol gyzy uçar menziline eltip, yzyna ugradýarlar. Ata aýlawdan gelip, bolan wakany bilip, Krasnodara uçýar. Gelinligini ýene yzyna getirýär. Gelip öz ýakynlaryna: “Biziň ýene yzymyza uçup gitmegimizi islemeýän bolsaňyz, ýüregimiň saýlanyna garşy gitmäň” diýýär. Şeýdibem, Ataň ejesi Nurjahan daýzanyň nowbahar gelni rus gyzy Nadežda bolýar. Soň Nurjahan daýza pahyr “Beýle-de bir ýakymly maşgala bolar eken, indiki edinjek gelinlerimem şunuň ýaly bolsa, armanym ýok” diýer eken. Hakykatdan-da, Atanyň agzybir, tutuş oba özüni aldyran maşgalasy bardy.
Her bir meselede şeýdip, ýüreginiň emrine gulak asyp ýaşan Atany özüne bendi edip bilen çyn bedewleriňem dünýesi täsin bolmaly. Atanyň atlar bilen geçen ömri hem ony uly abraýyň, ussat çapyksuwar, ussat seýis, Türkmenistanyň at gazanan atşynasy diýen hormatly atlaryň eýesi etdi.
Dogrusy, Ata Ilewde adamzat ähline mahsus bolan, hiç kesiňkiden pes bolmadyk mähir hem, söýgi hem, akyl-düşünje-de, gujur-gaýratam bardy. Ol hiç kimden üýtgeşigem däldi, eger onuň elmydam ýüreginiň emri bilen ýaşap bilendigini üýtgeşik tapawutlylyk diýip hasap etmeseň. Şu üýtgeşikligi bilenem, ol görenleriň aňynda baky ýaşajak Ata Ilew bolup bilipdi. “Eşiden deň bolmaz gören göz bilen” diýlişi ýaly, Atany görenler bu gün ony görmediklere: “Men Atanyň at çapyşyny görüpdim” diýip, buýsançlaryny gizlemeýärler.
Atşynaslaryň, aýlawda janköýerleriň arasynda şeýle hormat bilen ýatlanylmagy, döwletimiz tarapyndanam şeýle hormatly atlaryň berilmegi üçin Ata Ilewiň gazanan ýeňişlerini sanap geçmäge hem bir makala azlyk eder. Ol Aşgabadyň, Moskwanyň, Tblisiniň, Pýatigorskiniň, Krasnodaryň, Rostowyň aýlawlarynda iň uly baýraklaryň eýesi bolup, türkmen atşynaslygyna uly at-abraý getiren ussat. Şol çapyşyklaryň her birinde olam hernäçe tejribeli bolsa-da, ýüreginiň gürsüldisi münüp oturan atynyň toýnagynyň sesinden pes bolmadyk tolgunmany başyndan geçiren bolsa gerek. Çünki bu ýaryşlar halkara ýaryşlar bolup, olarda wekilçilik edýän ýurduň abraýyny goramaly. Seniň bilen çapyşjaklaryň her birem ussatlykda özüni tanadan çapyksuwarlar. Olaryň münüp oturan atlary hem seniňkiden peslär ýaly däl. Gazagystanyň, Terskiniň, Lugawskoýyň atçylyk zawodlarynda ösdürilip ýetişdirilýän şol atlar türkmeniň ahalteke atlarynyň — güli tirilip äkidilen atlaryň nesilleri. Şolardan ýeke birinde däl, birnäçesinde ýeňiş gazanyp bilmek uly netije.
Gynansak-da, bizde Ata Ilewiň näçe çapyşyga gatnaşyp, näçesinde ýeňiş gazanandygy hakynda maglumat ýok. Dogrusy, ol çapyksuwarlyk kärini şeýle maglumatyň hatyrasyna saýlamandy. Ol diňe ýüreginiň emri bilen athana gelenlerdendi. Athanada bolsa, atlar münüşe daň atmazyndanam öň çykarylýar, gijäň bir wagtyna çenli olaryň idegi gutarmaýar. Günüň sallahyň güni ýalydyr, öz iýjegiňi özüň bişirip iýmelisiň. Küýüň-köçäň, oýuň-pikiriň elmydam atlaryň bilendir. Çünki ýönekeý atbakardan başlap, ussat, halypa seýislere çenli aýlawda zähmet çekýänleriň gündelik iş düzgüni, ýörelgesi şeýledir. Bu zähmete hormat goýmazlyk mümkin däl. Ata-babalarymyz: “Atyny at edýänçä, eýesi it bolar” diýip, ýöne ýere aýtmandyrlar. Belki-de, aýlawda işleýänler bu yhlaslarynyň aňyrsynda şeýle duýgur, Magtymguly Pyragynyň “Adam ýaly syzýar” diýip wasp eden atlary bolmasady, onuň bir gününe-de çydamazdylar.
Ýeňeniňde, ýeňşiňe begenýän, ýeňileniňde, özüň bilen bile aglaýan atlarmy bu ýerde adama hyzmat edýän, ýa-da adamlarmy mydama olaryň hyzmatynda gezip ýören, muňa düşünip — deňeşdirmek mümkin däl.
Ata Ilew öz seýisleýän, çapýan atlaryna „öz bir-biri ýaly garap, olar bilen „gepleşer, gözlerine garap, hal-ýagdaýlaryny, özlerini duýuşlaryny biler eken. Diňe Ata Ilew däl, öz kärini ele alan atşynaslaryň hemmesi şeýledir. Aýlawa barsaňyz, athanalaryň sanlar bilen belgilenenini görersiňiz. Emma munuň daşyndan olary her athanada işleýän seýsiň ady bilenem belländirler. Ata Ilewiň athanasy... Onuň ýeňşini gutlamaga öýüne däl, şol athana barardylar. Ony gözlänler Atany köplenç şol athanadan tapardylar. Tä ömrüniň ahyryna çenli...
Ol häzir aramyzda gezip ýören bolsady, hormatly Prezidentimiziň at münüp, aýlawa çykanyny görüp, bar zatdan beter begenerdi. Çünki ol janyndan eziz gören ahalteke atlaryna şeýle uly sarpanyň goýlanyny görse, başy gök dirärdi. Goşa-goşa aýlawlar, üsti ýapyk manežler, ömrüni atlar bilen geçirýänleriň iň uly arzuwy — dünýä ülňülerine laýyk gelýän athanalar — bularyň ählisi milli Liderimiziň türkmen bedewiniň at-abraýyny hakyky bolmalysy ýaly, milletiň buýsanjy derejesine götermegi bilen ýetildi. Atşynaslar üçin dag eteginde, ýurdumyzyň iň gözel ýerleriniň birinde guruljak ýörite şäherçe türkmeniň bedew atynyň tohumyny ýitirmän, milletiň barlygynyň beýik sütünleriniň birini ýykdyrman saklan niçeme Ata Ilewleriň ruhuny şat etjek tutumlar dälmidir eýsem?!
«At ýatagyna dardyr» diýýärler. Hakykatda, Ata ýalylaryň umman mysaly ömürlerini, ölçegsiz-kenarsyz älem ýaly zehinlerini özüne sygdyryp bilen bolsa, ol beýle bir daram däl eken. Hormatly Prezidentimiziň hut özi tarapyndan şeýle uly tagallalara mynasyp görülýän bolsa, atşynaslyk mertebesi-de iňňän belentdir.


c: text/html

text:
Bilim karzy
Tölegli esasda ýokary okuw jaýynda, okuwyň gündizki görnüşinde okap, bilim alýan talyplaryň ýakyn hossarlaryna okuwyň bahasyny tölemek üçin10 müň manada çenli etrap (şäher) şahamçalaryň we Amallar Müdirligiň karz toparynda seredilýär. Karz ýokary okuw jaýyndan talybyň bilim alýandygyny tassyklaýan resminama we ýyllyk okuw töleginiň hasap-sypatnamasy esasynda nagt we nagt däl okuw synpynyň ýyllyk bahasyny tölemek üçin 1 ýyl möhlete çenli berilýär.
Talyplar boýunça ýakyn hossarlary hökmünde ata-ene, är-aýal, çagalar, baba-mama, süýtdeş doganlar we uýalar, oglunyň gelinleri we giýewleri göz öňünde tutulýar.
Talyplara okuwyň bahasyny tölemek üçin karzlar olar tarapyndan öňki ýyl üçin berlen karzlary üzülenden soň, indiki ýylyň okuwynyň bahasynyň tölegi üçin berilýär we karz nagt görnüşinde berlen ýagdaýynda karz alyjy 20 iş günüň dowamynda okuwyň bahasynyň tölenendigi baradaky tassyklaýjy resminamalary bank tabşyrmaga borçludyr.

robotstxt: allowed

filter: keep


text: Beýik ata-babalarymyzyň bize wesýet eden rehimdarlyk we ynsanperwerlik ýörelgelerini goldanyp, türkmen jemgyýetiniň hem-de her bir maşgalanyň agzybirligini we bitewüligini has-da pugtalandyrmak maksady bilen, şeýle hem Milli bahar baýramy mynasybetli Türkmenistanyň Prezidenti, Türkmenistanyň Ýaragly Güýçleriniň Belent Serkerdebaşysy Gurbanguly Berdimuhamedow “Iş kesilenleriň Milli bahar baýramy mynasybetli günäsini geçmek hakyndaky” Permana gol çekdi. Resminama laýyklykda, günäsi geçilen raýatlar mundan beýläk azatlykdan mahrum etmek görnüşindäki esasy jeza çäresini, şeýle hem belli bir ýerde ýaşamak borjuny ýüklemek görnüşindäki goşmaça jeza çäresini çekmekden boşadyldy.


text:
“Mekdep bazary” ýarmarkasyna çagyrýarys.
Paýtagtymyzyň “Garaşsyzlygyň 15 ýyllygy” Söwda merkeziniň öňündäki meýdançada Senagatçylar we telekeçiler birleşmesiniň agzalary mekdep ýarmarkasyny açdylar, ol şu aýyň ahyryna çenli hereket eder.
Täze okuw ýylyna, hususy telekeçiligiň kärhanalary okuwçylar üçin hem ýurdumyzda öndürilen, şeýle hem daşary ýurtda öndürilen geýimleriň, aýakgabyň, sport enjamlarynyň önümleriniň, şeýle hem mekdep-ýazuw we kanselýariýa esbaplarynyň köp görnüşlerini teklip edýärler, beýle ýagdaýda nyrhlaryň derejesi giňişleýindir.


text:
Türkiýäniň daşary işler ministri Mewlüt Çawuşoglu Russiýany we Eýrany Siriýanyň parahatçylyk plany boýunça öz borçnamalaryny ýerine ýetirmäge we siriýa hökümet güýçleriniň Idlib welaýatynda amala aşyrýan hüjümleriniň öňüni almaga çagyrdy. Ol bu hüjümleriň olaryň goldawy bolmazdan amala aşyp bilmejegini hem sözüniň üstüne goşdy.
10-njy ýanwarda Türkiýäniň döwlet eýeçiligindäki “Anadolu” habar agentligine beren interwýusynda Çawuşoglu Siriýanyň hökümet güýçlerini yslamçy ekstremistlere garşy göreşiň arkasyna bukulyp, aram oppozision söweşijilere hüjüm etmekde aýyplady.
Şeýle-de, ol Siriýanyň prezidenti Başar al-Assadyň hökümetiniň esasy iki ýarany Russiýany we Eýrany Idlib welaýatynyň pitneçileriň kontrollygyndaky territoriýalaryna howa zarbalaryny amala aşyrmagy bes etmäge çagyrdy.
Türk daşary işler ministriniň bu çykyşy, 8-nji ýanwarda Siriýanyň hökümet güýçleri 14 obanyň kontrollygyny öz gözegçiligine geçirendigini mälim etmeginiň yz ýanyna gabat geldi.


text:
Türkmenistanlylar gojaman Hazaryñ türkmen kenaryna ýurduñ iñ ajaýyp künjekleriniñ biri hökmünde garap, tomus paslyny bu ýerde geçirmegi göwnemakul bilýärler. Her ýyl tomus möwsüminde bu ýere dynç alýanlaryñ müñlerçesi gelýär. Awazada dynç almak, şol sanda maşgala bolup dynç almak üçin ähli şertleriñ we hyzmatlaryñ ýokary derejesi ýylyñ bütin dowamynda kepillendirilendir.
Soñky ýyllarda türkmen topragynyñ bu ajaýyp künjegi tanalmaz derejede düýpli özgerdi. «Awaza» milli syýahatçylyk zolagynda döredilen ajaýyp şertler adamlara şadyýan dynç alyşdan lezzet alyp, ilkinji pursatlardan başlap özlerini öýlerinde ýaly rahat duýmaga mümkinçilik berýär. Ýokary amatlykly otaglar, myhmanhanalar, seýilgäh-dynç alyş toplumlary, howuzlar, kottežler, saglyk hem-de dynç alyş merkezleri, tennis meýdançalary, sport zallary we beýleki ugurdaş düzümler, deñziñ ekologiýa taýdan arassa çägeli kenary-hemme zat wagtyñy gyzykly we mazmunly geçirmek üçin göz öñünde tutuldy.
21-nji iýulda Hazaryñ türkmen kenarynda nobatdaky täze desganyñ döwrebap «Awaza» akwaparkynyñ açylmagy bu ýerde halkara derejeli döwrebap deñiz şypahana-dynç alyş infrastrukturasyny ösdürmegiñ ýolunda ýene-de bir möhüm ädim boldy. Döwlet Baştutanymyzyñ başlangyjy boýunça «Myradym» firmasynyñ guran bu desgasy türkmen halkyna, ozaly bilen, ýaş nesle nobatdaky ahjaýyp sowgady boldy. Ýeri gelende, şu ýylyñ martynda milli Liderimiziñ «Awaza» milli syýahatçylyk zolagyny Senagatçylar we telekeçiler birleşmesiniñ garamagyna bermek barada karara gelendigini aýtmak gerek.
Umumy meýdany 30 gektara golaý bolan täze akwapark gyşky we tomusky akwaparky, söwda merkezini, haryt dükanlaryny, supermarket, kafedir restoranlary, electron oýun meýdançasyny, amfiteatry, myhmanhanany, 7D kinoteatry, şeýle hem dürli emeli daglary, emeli kölleri, şarlawuklary, dag çeşmejikleri öz içine alýar.
«Awaza» milli dynç alyş zolagynda täze akwopark açyldy
Türkmenistanlylar gojaman Hazaryñ türkmen kenaryna ýurduñ iñ ajaýyp künjekleriniñ biri hökmünde garap, tomus paslyny bu ýerde geçirmegi göwnemakul bilýärler. Her ýyl tomus möwsüminde bu ýere dynç alýanlaryñ müñlerçesi gelýär. Awazada dynç almak, şol sanda maşgala bolup dynç almak üçin ähli şertleriñ we hyzmatlaryñ ýokary derejesi ýylyñ bütin dowamynda kepillendirilendir.


text:
Dawut pygamberiň Mezmury!
Reb meniň nurumdyr, Halasgärimdir; kimden gorkaýyn? Ömrümiň güýji Rebdir; kimden heder edeýin? Bet iş edýänler, duşmanlarym we ýagylarym etimi iýjek bolup, meniň üstüme gelenlerinde büdräp ýykyldylar. Bir goşun hem maňa garşy düşelge gursa, ýüregim gorkmaz; maňa garşy uruş tursa, şonda-da batyr bolaryn.
Rebden bir zat diledim, islegim şu: Rebbiň gözelligine seredip, Onuň ybadathanasynda doga etmek üçin ömrümiň ähli günleri Rebbiň öýünde mesgen tutmak.
Çünki ýaman günde Ol meni penasynda gorar, çadyrynyň gizlin ýerinde saklar; meni bir gaýanyň üstüne galdyrar.
Şindi başym daş-töweregimdäki duşmanlarymyň depesine galyp dur. Men Onuň çadyrynda şatlyk gurbanlaryny hödürlärin, aýdym aýdaryn, hawa Rebbe nagma aýdaryn.
Çagyranymda, ýa Reb, meniň sesimi eşit, maňa mähribanlyk et, maňa jogap ber.
Sen “Meniň ýüzümi agtar” diýdiň. Ýüregim-de Saňa diýdi: “Ýa Reb, men Seniň ýüzüňi agtararyn”. Ýüzüňi menden gizleme; bendäňi gazap bilen kowma; maňa kömekçi bolduň; meni taşlama we terk etme, eý halasgär Hudaýym!
Kakm, ejem meni terk edenlerinde, Reb meni kabul eder.
Ýa Reb maňa ýoluňy öwret, meni aňtaýanlardan ýaňa düz ýola rowana et. Meni duşmanlarymyň eline tabşyrma, çünki ýalan güwäler, zorluk sowurýanlar maňa garşy çykdy.
Emma men Rebbiň ýagşylygyny dirileriň ýurdunda görjekdigime ynanýaryn.
Rebbe umyt bagla; batyr bol, Ol seniň ýüregiňi güýçlendirer; Rebbe umyt bagla!


text:
ASTANA. QazAQparat - Qazaqstanda qazaq kűresinen tuňğyş ret tört dűrkin älem chempiony atanğan zhalğyz baluan bar. Ol - Şyğys Qazaqstan oblysynyň tumasy Aybek Nuğymarov.
El birinşiliginde san märte top zharğan ol Elbasy zhűldesi űşin dästűrli tűrde uyymdastyrylyp kele zhatqan «Qazaqstan Barysy-2013» turniriniň zheňimpazy. Biyl Aybek osymen zhetinşi märte bedeli biik dodada baq synağaly otyr. Osyğan oray baluannyň özimen tildesip, biylğy dodağa dayyndyq barysymen tanysyp edik.
- Aybek, «Qazaqstan barysy» turniri zhaqyndap qaldy. Dayyndyğyňyz qalay?
- Öte zhaqsy dayyndalyp zhatyrmyn. Qazir Semeydiň irgesinde bir auylda zhattyğyp zhatyrmyn. Bäri zhaqsy.
- Buyyrsa, zheňis tuğyrynan körinem degen űmittesiz ğoy?
- Ärine, zheňis űşin zhattyğyp zhatyrmyn. Zheňileyin dep eşkim zharysqa barmaydy ğoy. Bar maqsatym - zheňis tuğyrynyň eň biik satysynan körinu.
- Osy baluandardyň işindegi eň täzhiribelisi siz bolarsyz. Sebebi, osy turnir bastalğaly zhyl sayyn qatysyp kelesiz...
- Qazaqta «bağyň men babyň qatar şapsyn» degen ädemi söz bar. Keyde qanşa täzhiribeli bolsaň da, bağyň şappasa bäribir sätsizdikke urynasyň. Biraq, negizinen täzhiribe birinşi orynda bolatyny sözsiz.
- Qarsylastaryňyzdyň barlyğy öziňizge űyrenşikti baluandar bolar?
- Solay deuge bolady. Biraq, soňğy zhyldary özge oblystardan myqty-myqty zhas baluandar şyğyp zhatyr. Sondyqtan oňay qarsylastar zhoq.
- Dese de, baluandardyň işinde «osyny utsam äri qaray oňay bolar» degen basty qarsylasyňyz bar şyğar?
- Zhoq, men űşin barlyq qarsylas birdey. Äli kimmen beldesetinimiz de belgisiz. Zherebe tartylğannan keyin baryp, nağyz qarsylastarymyz turaly aytuğa bolady.
- 2013 zhyly «Qazaqstan Barysy» atağyn zheňip alğandağy quanğan sätiňizdi äli umytpağan bolarsyz?
- Ol kűn esten qalay öşsin. Biyl da sol zhetistikti qaytalap, tağy bir märte şattyqtyň quşağynda terbelsem degen tätti armanym bar.
- Zhoğary da aytyp öttik, biyl turnirge zhetinşi märte qatysqaly otyrsyz. Osy aralyqta töreşilerdiň şeşimine narazy bolğan sätteriňiz boldy ma?
- Zhoq. Töreşiler zholymdy bögep, bura tartqan emes. Alty zhyldyň bireuinde chempion bolsam, qalğan beseuinde özimniň zhibergen qatelikterimnen qarsylastaryma ese zhiberdim. Biyl sol qatelikterge boy aldyrmay, ketken esemdi qaytaratyn bolamyn.
- Beybit Ystybaev űş dűrkin «Barys» atansam boldy dep edi. Atandy, biyl öz erkimen qatysudan bas tartypty. Al sizde neşe dűrkin chempion atanu zhosparyňyzda bar?
- Men osyğan deyin özime onday naqty talap qoymappyn. Özim sportqa keşigip kelgenmin. 17 zhasymda űlken sportty bastadym. Endi sporttan keşigip ketpesem degen oydamyn. Qazaq kűresinen qaratuyağymnan xal ketkenşe ketpeymin. Men - qazaq kűresine keşigip kelsem de älemdi tört ret bağyndyrğan zhalğyz qazaqpyn. Maqsatym - qazaq kűresin älemge tanytu.


text:
«Türkmentel — 2018» atly XI halkara sergisine hem-de ylmy maslahata gatnaşyjylara
Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň «Türkmentel — 2018» atly XI halkara sergisine hem-de ylmy maslahata gatnaşyjylara
Gadyrly myhmanlar!
Hormatly aragatnaşyk pudagynyň işgärleri!
Sizi Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň «Türkmentel — 2018» atly XI halkara sergisiniň hem-de ylmy maslahatyň öz işine başlamagy bilen tüýs ýürekden gutlaýaryn. Aşgabatda yzygiderli geçirilýän maslahatda aragatnaşygyň halkara ulgamyna goşulyşmak bilen bagly möhüm meseleleriň netijeli çözgüdini tapjakdygyňyza, bu ugurda özara bähbitli gatnaşyklaryň täze ugurlaryny kesgitlejekdigiňize berk ynanýaryn.
Aragatnaşyk pudagyna häzirki zamanyň ösen, ýokary hilli tehnologiýalaryny we ylmy-tehniki ösüşiň iň soňky gazananlaryny ornaşdyrmakda, ýurdumyzyň milli telekommunikasiýa ulgamyny dünýä ülňülerine laýyk derejede ösdürmekde hyzmatdaşlygyň ähmiýeti örän uludyr. Şoňa görä-de, biz bu ugurda halkara guramalar we kompaniýalar bilen alnyp barylýan hyzmatdaşlygy giňeltmäge we ösdürmäge uly ähmiýet berýäris.
Gadyrly myhmanlar!
Ýurdumyzyň aragatnaşyk pudagynyň kuwwatyny yzygiderli artdyrmak maksady bilen hem-de 2018 — 2024-nji ýyllar üçin ýurdumyzyň kosmos ulgamyny ösdürmek, raýatlarymyza ýokary hilli we elýeterli aragatnaşyk hyzmatlaryny hödürlemek boýunça işleri üstünlikli durmuşa geçirmek üçin döwletimiz tarapyndan uly möçberde maýa goýum serişdeleri goýberilýär.
Bu bolsa ýurdumyzyň häzirki zamanyň ösen tehnologiýalaryndan üzňe bolman, döwür bilen aýakdaş gitmegine, jemgyýet üçin möhüm bolan internet hyzmatynyň hiliniň ýokarlandyrylmagyna uly mümkinçilikleri döredýär. Halklaryň ýakynlaşmagynda, döwletleriň durnukly ösmeginde, eziz Watanymyzyň logistik merkeze öwrülmeginde möhüm orun eýeleýän, ýurdumyzyň çäginde gurlup, ulanylmaga berilýän halkara optiki-süýümli esasy aragatnaşyk ulgamlary hem yzygiderli kämilleşdirilýär. Bu geçirijiler diňe bir Merkezi Aziýa sebitinde däl, eýsem, Gündogar — Günbatar, Demirgazyk — Günorta ugurlary boýunça hem üstaşyr ulgamlaryň möhüm şahasy bolup, döwletimiziň milli aragatnaşyk pudagynyň has-da ösmegine ýardam berýär.
Hormatly halkara sergä we ylmy maslahata gatnaşyjylar!
Hormatly myhmanlar!
Bitarap döwletimiz işjeň hem-de netijeli gatnaşyklaryň giňeldilmegine we okgunly ösdürilmegine ygrarly bolmak bilen, ähli ulgamlarda ýokary ösüş depginlerini gazanýan ýurtlaryň hataryna goşulýar hem-de dünýä bileleşiginiň ünsüni özüne çekýär. Biziň ýurdumyz syýasy we işewürlik merkezi hökmünde dünýäde giňden tanalýar. Berkarar Watanymyzda sebitleýin hem-de ählumumy ähmiýetli maslahatlar we çäreler yzygiderli geçirilýär. «Açyk gapylar» syýasatyny işjeň durmuşa geçirmek arkaly Garaşsyz döwletimiz hyzmatdaş ýurtlary bilen Gündogaryň we Günbataryň medeniýetlerini baglanyşdyran Beýik Ýüpek ýolunyň häzirki şertlerde täzeden dikeldilmegine hem işjeň gatnaşýar. Şoňa görä-de, şu ýyl ýurdumyzda “Türkmenistan — Beýik Ýüpek ýolunyň ýüregi» diýlip yglan edildi.
Milli ykdysadyýetimiziň ösdürilmegi, giň möçberli maksatnamalaryň durmuşa geçirilmegi täze wezipeleri öňde goýýar, şol sanda kommunikasiýa we elektron aragatnaşyk serişdeleriniň has-da kämilleşdirilmegini talap edýär. Ýokary maglumat tehnologiýalar ulgamynda hödürlenýän dürli hyzmatlara bolan isleg yzygiderli artýar. Biziň ýurdumyz aragatnaşygyň häzirki şertlerinde ilatyň islegini kanagatlandyrmak üçin maksatnamalaýyn çäreleri durmuşa geçirýär we raýatlarymyz üçin aragatnaşyk hyzmatlarynyň elýeterli bolmagy ileri tutulýan wezipeleriň biri bolup durýar.
Häzirki döwürde ýurdumyzda telefon beketleri döwrebaplaşdyrylýar, şäherleriň arasynda optiki-süýümli aragatnaşyk ulgamlary çekilýär. Aragatnaşygyň hemra ulgamy hereket edýär, milli öýjükli aragatnaşyk ulgamy giňeldilýär. Guramalaryň, kärhanalaryň we okuw mekdepleriniň maglumat-kommunikasiýa tehnologiýalary bilen üpjünçilik derejesi ýokarlanýar, internetden peýdalanýanlaryň sany yzygiderli artýar.
Biziň Garaşsyz, hemişelik Bitarap Watanymyz transmilli telekommunikasiýa ulgamynyň ösüşi babatda gyzyklanma bildirýän ähli döwletler bilen özara bähbitli hyzmatdaşlyk etmäge hemişe taýýardyr. Şeýle gatnaşyklar sebitiň ägirt uly üstaşyr mümkinçilikleriniň durmuşa geçirilmegini, aragatnaşygyň häzirki zaman hyzmatlarynyň ýola goýulmagyny, maglumat tehnologiýalarynyň ýokary derejesini üpjün edýär. Bu bolsa, öz gezeginde, diňe ýurdumyzyň ykdysady kuwwatynyň ýokarlanmagyna däl-de, eýsem, beýleki döwletleriň hem ykdysadyýetiniň ösmegine itergi berer.
Hormatly aragatnaşykçylar!
Gadyrly dostlar!
Sizi Telearagatnaşyk, telemetriýa, habar beriş tilsimatlarynyň we teleýaýradyş enjamlarynyň «Türkmentel — 2018» atly XI halkara sergisiniň hem-de ylmy maslahatyň öz işine başlamagy bilen ýene-de bir gezek tüýs ýürekden gutlaýaryn.
Bu ýöriteleşdirilen çäräniň dünýä jemgyýetçiligini berkarar Watanymyzyň aragatnaşyk ulgamynyň ýeten derejesi bilen tanyşdyrmakda, telekommunikasiýa ulgamynda hyzmatdaşlyk etmäge gyzyklanma bildirýän ýurtlar bilen meseleleri bilelikde ara alyp maslahatlaşmakda möhüm ähmiýete eýe boljakdygyna berk ynanýaryn.
Size berk jan saglyk, abadançylyk we alyp barýan işleriňizde uly üstünlikleri arzuw edýärin.
Türkmenistanyň Prezidenti
Gurbanguly BERDIMUHAMEDOW
(TDH)


text:
Bela-beterler tüm garaňky gije-de öz ýoluny tapar.
Betbaglyk atly gelip, pyýada gaýdar.
Gowy maslahatyň bahasy ýok.
Eger berilýän maslahat gowy bolsa, ony kimiň bereniniň parhy ýok.
Pyşyrdalyp berilýän maslahatda derek bolmaz.
Gowy maslahata eýermegem ony bermek ýaly kyn.
Ýolbarsyň guýrugy bolandan itiň kellesi bolan ýagşy.
Keltäniň gahary tiz geler.
Ýagşy adamyň gahary tiz ýatar.
Altyn käse-de gelse-de, zäher zäher bolar.
Hiç wagt daşdan garap nyrh kesme.
Adamy tanajak bolsaň, oňa wezipe (ygtyýar) ber.
Erbetlik edýän ýagtylygy ýigrener.
Bir gezek erbetlik eden ýene-de eder.
Her günä öz jezasyny ýany bilen alyp geler.
Azgynlaryň söýgüsi ýigrenjinden has howpludyr.
Eşiden zadyň hiç birine ynanma, görenleriň bolsa diňe ýarsyna ynan.
Duşman dilinden çykan söze ynanma.
Adam köp bildikçe ynanýan zady azalar.
Hiç zat soramaýan hiç zat öwrenmez.
Bergili adam tora düşen bendedir.
Berilmedik bergiler ötülmedik günälerdir.
Ogluň öýlenýänçe ogul bolar, ýöne gyz zürýat bütin ömrüne gyzyň bolup galar.
Çaga kiçijikkä dyzyňa agram berer, ulalansoň ýüregiňe.
Ýaman bilen ýoldaş bolandan ýeke gal.
Ýaman bilen ülpet bolandan urlup-ýenjilen ýagşy.
Adam ogly öwülenni gowy görer.
Illeriň aýdýanyny aýt, ýöne özüňçe pikirlen.
Iňlis dilinden terjime eden Ýowşan Annagurban.
Iňlis nakyllary
Bela-beterler tüm garaňky gije-de öz ýoluny tapar.


text:
TM HYZMAT BILMELI
Kino äleminden gyzykly faktlar
1. “Matrisa” kino filmynda haýsy brendyň äýnekleri ulanylýar? Şol sebäpli konkurs hem geçildi, konkursda ady belli meşhur Ray-Ban, Arnette we hiçhime belli bolmadyk Blinde kärhanalary çykyş etdi. Netijede konkursda utuşy Blinde kärhanasy gazandy, bu ýagdaý bolsa kärhana esaslandyryjyny haýran galdyrdy. Ol özi aktýorlara gabat gelýän modeli saýlamak üçin Awstraliýa uçdy.
2. “Django azat edilen” kino filmyn düşürilşinde Leonardo Di Kaprio hakykatdan hem elini ganatdy (stola uranda tötänlik bilen stakana degdi), emma şeýle ýagdaýda eli degdi, ýagny gaýragoýulmasyz tikin goýmaly boldy. Sneraiýada beýle ýokdy, emma senany aýyrmadylar, sebäbi hemmezat edil hakykada golaý boldy.
3. Sýomkalardan öňürti, Kristofer Li “Wlastelin Koles” trilogiýanyň ähli kitaplaryny okan ýeketäk aktýor boldy. Başda on Gendalfyň rolyna kasting geçipdi.
4. “Криминальное чтиво” filmynda oýnan roly Jon Trawolta uly girdeýji getirmedi, edil onuň aktýor bolup baýamak üçin oýnan beýleki rollary ýaly. Onuň girdeýjisi 100.000 $ boldy.
5. Hakykada golaý etmek üçin, “Звёздные войны” kino filmyndaky Wuki kostýumyny hakyky adamyň saçyndan tikdiler.
6. “Крёстный отец” kino filmynda çykyş edýän pişigi Marlon Brando tötänden kino düşürilýän ýerdäki köçeden tapdy.
7. “Волшебник страны Оз” filmda demir agaçyny oýnaýan aktýory esasy aktýoryň ýaraman galany üçin almaly boldular. Ol iň bärkisi professional aktýor hem däl.
8. Djordj Lukas öz CGI atly 3 göwrümli kompýuter grafika tehnolgiýasyny nikany bozma prosessiň dowamynda Stiw Jobsa satmaly boldy. Birnäçe wagtdan soňra, Jobs Pixar studiýasyny döretdi.
9. Arnold Şwarsnegger filmyň sýomka wagtlary düşürilýän zatlary hakykada golaý etmek üçin gözüni gyrpmajak bolýardy, sebäbi robotlar gözüni gyrpmaýanyna ynanýardy.
Makala baha ber:
Okaldy: 524. Şü gün okaldy: 2
Makala hakda pikiriňiz paýlaş! (diňe adyňyzy görkezseňiz bolýar)
(4)
Örän oňat şunýalylary köpräk goýduň admin
sag bolun bilmedik zatlmy bildim
oran gowy sagbol admin tazelerine de tiz vagtda garasyarys sagbol😊
Gownum yetdi. Taze taze sunun yali tasinlikleri kop goysaniz minnetdar bolardym.
Teswir galdyr
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
TM HYZMAT-dan REKLAMA
-
Jadyly Catering
-
Шашлыки Дяди Камо
-
Şeýdaýy Gelinlik salony
-
Gozgalmaýan emläk
Ähli hukuklar goragly.
Email: bilmeli@tmhyzmat.com


text:
“Atawatan Türkmenistan” döredijilik topary hökmünde awtoralli mynasybetli Türkmenistany we “Amul-Hazar 2018” awtorallisiniň geçirilýän ugurlaryny tanyşdyrmak maksady bilen makalalar toplumyny çap etmäge başlaýarys. Ilki bilen Siz hormatly okyjylarymyza, Beýik Ýüpek ýolunyň ugrundaky galalar baradaky gysga maglumatlary ýetirýäris.
Amul
Amyderýanyň çep kenarynda, derýanyň 12 kilometr günorta-günbatarynda ýerleşýän Amulyň orta asyrlarda 200 töweregi gektara barabar meýdany bolup, şol döwürleriň belli şäheri Parižiň meýdany hem şol ululykda ekeni. Amul arheologlaryň pikiriçe, iki müň ýyl töweregi öň döräp, Amyderýanyň üstünden amatly geçelgäniň bolmagy bu şäheriň gülläp ösüşlerine düýpli täsir edipdir.
Hojaidat
Amulyň günorta tarapynda ýerleşýän Hojaidat galasy barada birnäçe rowaýatlar beýan edilýär. Bularyň ählisinde hem «Hojaidat» adynyň galany arap goşunlarynyň basyp almagyndan soňra dörändigini tassyklaýar. Rowaýatlaryň troýalylaryň aty hakyndaky rowaýata hem-de «Alybaba we kyrk garakçy» ertekisine menzeşdigini aňmak bolýar.
Daýahatyn
Amulyň demirgazygynda ýerleşýän, Daýahatyn diýlip tanalýan şäherde duş gelýän ilkinji kerwensaraýyň ýaşynyň IX asyrdan gaýdýandygyny, ony guranyň hem Tahyrylar hökümdarlygyny esaslandyryjy Tahyr al-Hüseýindigini taryhçylar belläp geçýärler. Bu iri düşelgede diňe bir gury ýer bilen barýan ýolagçylar däl, eýsem, derýa gatnawy bilen ýol aşýan täjirler-de kerwensaraýda düşläp geçipdirler.
Soltangala
Soltangala seljuk soltanlary Mälik şa we Alp Arslan tarapyndan XI asyryň ikinji ýarymynda - XII asyryň başynda saldyrylan bolmaly. Bu hem onuň soltanlaryň saldyran galasy - Soltangala hökmünde adykmagyna sebäp bolupdyr. Gapdal diwarlary 1,7-den 2,2 kilometre çenli uzaýan Soltangalanyň boýy 8-9 metre ýetýär, diwarlarynyň düýbi esasan 4,5 metre ýetýän galyňlykda pagsadan tutulypdyr.
Gäwürgala
B.e. öňki III asyryň ikinji ýarymynda selewkit hökümdary Antioh Soter tarapyndan tiz wagtda bina etdirilen dörtgyraň galanyň diwarlary 6 metre ýetýän galyňlykda bolup, onuň her bir gapdal ganatynyň uzynlygy hem tas 1,5 kilometre ýetipdir. Geçmişde «butparazlaryň galasy» ýa-da «kapyrgala» ady bilen tanalan bu gala biziň günlerimize Gäwürgala ady bilen gelip ýetipdir. Ol 400 gektara golaý meýdany öz içine alýar. Gäwürgalanyň dört tarapky diwarlarynyň dördüsinde-de derwezeler bolupdyr. Antioh Soter Gäwürgalanyň daşyna 230 kilometre golaý halkalaýyn daşky galany hem saldyrypdyr.
Erk gala
Merwdäki ilkinji şäher Ahemenid imperiýasynyň döwründe gurulýar. Patyşa Kir Merw oazisini 12 ga golaý ýeri tutan täze şäher Erk Galany gurmak üçin saýlapdyr. Bu dolandyryş we söwda üçin gülläp ösýän merkeze öwrülipdir. Goranmak üçin gurlan uzyn diwarlar çig kerpiçden, halka görnüşinde dikeldilipdir. Onuň içinde köşkler, ybadathanalar, öýler we goşun ýatakhanalary bolupdyr.
Uly we kiçi gyzgala
Rowaýata görä, Uly Gyzgala, Kiçi Gyzgala ýadygärlikleri gadymyýetde Gyzgala hem-de Ýigitgala diýlip atlandyrylypdyr.
Uly Gyzgala Merw oazisinde iň uly köşkdür. Onuň günorta we gündogar taraplary beýleki taraplara görä gowy saklanypdyr we onuň iç tarapyndan otaglaryň we ýokarky gatyň subutnamalary görünýär. Kiçi Gyzgala munuň ýakynynda ýerleşip, tas kwadrat we iki gatly jaý bolupdyr. Içki otaglaryň birisi, şeýle hem basgançakly girelge abat ýagdaýda saklanypdyr.
Bizi Sosyal Medyadan Takip Edin!
Resmi Facebook Hesabımız için :
https://www.facebook.com/AtavatanTurkmenistanJournal/
Line İD : @atavatanjournal
Resmi Twitter Hesabımız için
https://twitter.com/AtavatanJournal
Resmi Linkedin Hesabımız için :
https://www.linkedin.com/in/atavatan-turkmenistan-journal-91a056134/
IMO Hesabı : +993 65 80 24 70


text:
Hazarýaka döwletleriniň 12-nji awgustda geçirýän sammitiniň edil öňýany, Pekin Türkmenistan – Owganystan – Pakistan – Hindistan transmilli gaz geçirijisine goşulmaga isleg bildirýär. Bu barada Reuters habar gullugy pakistanly bir resmä salgylanyp, 8-nji awgustda habar berdi.
“TOPH tebigy gaz geçirijisi işläp başlasa, Hytaý oňa goşulmak üçin geçirijiniň Pakistanyň territoriýasyndan geçýän böleginden oňa birikmegiň mümkinçiliklerini agtarýar” diýip, Pakistanyň döwlet eýeçiligindäki “Inter State Gas Systems” kompaniýasynyň baş dolandyrjysy Mobin Saulat Reuterse aýtdy.
Dünýäniň iň uly ikinji gaz ýatagy bolan “Galkynyş” käninden Pakistanyň demirgazyk Hindistan bilen araçäkleşýän Fazilka şäherine çenli uzynlygy 1840 kilometr boljak TOPH taslamasynyň üsti bilen dört ýurda her ýyl 33 milliard kub metr gaz akdyrmak göz öňünde tutulýar.
Türkmenistan gaz söwdasynda 2016-njy ýylda Orsýeti, 2017-nji ýylda Eýrany ýitirenden soň, eksportda diňe Hytaýa garaşly bolup galdy. Ol TOPH arkaly energiýa ugurlaryny diwersifikasiýalaşdyrmagy maksat edinýär.
Türkmenistandan Hytaýa iki ýurduň arasynda häzir bar bolan gazgeçirijileriň üstüne, goşmaça hökmünde “D” şahasynyň durmuşa geçirilmegine garaşylýar.
Merkezi Aziýadan Hytaýa çekilen gaz geçiriji “A”, “B” we “Ç” ugurlary arkaly gaz akdyrýar. Bu halkara geçirijiniň düzümine “D” şahasynyň goşulmagy babatda degişli taraplar iş alyp barýar.
Radio Free Asia neşiriniň iýunyň aýagynda çap eden makalasynda, gazgeçirijiniň “D” şahasyny gurmak barada 2013-nji ýyldan bäri iş alnyp barylýar, ýöne bu şahanyň gurluşygy gaýta-gaýta yza süýşürildi.
Resmi maglumatlara görä, ilkibaşda bu şahanyň gurluşygynyň 2016-njy ýylda tamamlanmagy göz öňünde tutulýardy, ýöne soňra bu 2020-nji ýyla süýşürildi. Has soňky maglumatlara görä, indi bu ugruň 2022-nji ýylyň aýagynda işi girizilmegine garaşylýar.
Gaz geçirijiniň “D” ugrunyň gurluşygynyň tamamlanmagy bilen, Türkmenistanyň Hytaýa gaz eksportynyň möçberini artdyrmaga mümkinçiligi bolar.
Ýöne, ynha, pakistanly resminiň 8-nji awgustdaky çykyşynda “Hytaý “D” şahasynyň gurluşygyna alternatiwa hökmünde TOPH-a Pakistandan birikmäge gyzyklanýar”
Pakistanyň döwlet gaz kompaniýasynyň dolandyryjysy Mobin Saulat Reuterse beren gürrüňinde hytaýly resmileriň Pakistanyň üstünden transmilli geçirijä birikmäge gyzyklanma bildirýändigini aýtdy. Şeýle-de ol bu liniýanyň Pekiniň Türkmenistandan başga geçiriji şahasyny çekmek planlaryna alternatiwa bolup hyzmat edip biljekdigini aýtdy.
“Bu şahanyň gurulmagy bilen olaryň [Hytaýyň] başga geçiriji şaha zerurlygy bolmaz” diýip, Saulat aýtdy.
Başga gaz geçiriji şahasy hökmünde Hytaý Merkezi Aziýadan “D” şahasyny çekmegiň üstünde işleýärdi.
TOPH taslamasy babatda, käbir bilermenler bu taslamanyň howpsuzlyk jähtden saldamlylygyna ikirjiňli çemeleşýärler.
12-nji awgustda Gazagystanyň Aktau şäherinde Türkmenistanyň, Azerbeýjanyň, Eýranyň, Orsýetiň, hem-de Gazagystanyň ýokary derejeli resmileriniň gatnaşmagynda sammit geçirilip, onuň dowamynda Hazaryň statusyny kesgitleýän konwensiýa gol çekilmegine garaşylýar. Energiýa boýunça bilermenler, bu konwensiýa gol çekilmegi bilen, Türkmenistanyň Trans-Hazar gaz geçirijisini gurup, onuň üsti bilen Ýewropa gaz eksport etmäge mümkinçiligi bolar diýip çaklaýarlar.
Beýleki bir tarapdan, golaýda Orsýet Türkmenistan bilen aradaky gaz söwdasyny dikeltmek baradaky gepleşikleriň güýzde gaýtadan başlanmak ähtimallygyny ýaňzytdy.
TASS habar gullugynyň 27-nji iýulda Orsýetiň energiýa ministriniň orunbasary Anatoliý Ýanowskä salgylanyp habar bermegine görä, “Gazprom” güýzde türkmen gazyny satyn almak baradaky gepleşiklere täzeden başlap biler.
Türkmenistan energiýa nyrhlarynyň global pese gaçmagy, şeýle hem Orsýet we Eýran ýaly alyjylaryny ýitirmegi bilen, soňky döwürde garaşsyzlyk ýyllarynyň iň agyr ykdysady kynçylyklaryny başdan geçirdi.


text:
Demir ýol ulaglary ulgamyny döwrebaplaşdyrmagyň we hormatly Prezidentimiz Gurbanguly Berdimuhamedowyň ýurdumyzyň Demir ýol ulaglary ministrligini tehnologik taýdan enjamlaşdyrmak boýunça beren tabşyryklaryny ýerine ýetirmegiň çäklerinde ýolagçylara edilýän hyzmaty kämilleşdirmäge we ýolagçy gatnatmagyň möçberlerini artdyrmaga gönükdirilen işler amala aşyrylýar.
www.railway.gov.tm. internet-saýtynyň döredilmegi demir ýol ulaglaryndan peýdalanýanlar üçin hyzmatlaryň görnüşlerini giňeltmek boýunça meýilnamalaryň üstünlikli durmuşa geçirilýändiginiň subutnamasydyr. Şu ýylyň 1-nji iýulyndan başlap, ýolagçy gatnawlarynyň onlaýn-tertipnamasy elýeterli boldy.
Maglumatlara girmek üçin aňrybaş ýeňillikleri döretmek maksady bilen “Demir ýol” ady bilen Android we iOS binýadynda ykjam telefonlar üçin ýörite gollanmalar işlenip taýýarlanyldy. Ol ýolagçylara gatnawlaryň ugry bilen tanyşmaga onlaýn-tertibinde mümkinçilik berýär.
Türkmen, iňlis we rus dillerindäki tertipnama zerur bolan ugry dessine tapmaga mümkinçilik berýär. Munuň üçin saýty ulanyjy ýokary tizlikli ýa-da goşmaça düzümleri saýlap almak arkaly şolaryň ugradylýan hem-de barýan ýerlerini görkezýär. Saýty ulanyjylar degişli gözlegi amala aşyryp, zerur bolan ýolagçy gatnawlarynyň ugraýan hem-de gelýän wagtyny bilmäge, şol ýoluň ugrundaky duralgalaryň atlary bilen tanyşmaga mümkinçilik alýarlar.
Şeýle hem müşderilere edilýän hyzmatlaryň derejesini ýokarlandyrmak maksady bilen, "Awaza" milli syýahatçylyk zolagynda ýerleşýän “Kerwen” myhmanhanasynda demir ýol peteklerini satýan ýörite bölüm açyldy. Munuň özi myhmanhanada dynç alýan syýahatçylara islendik wagty petek satyn almaga ýa-da ony çalşyrmaga kömek edýär.
Hormatly Prezidentimiz Gurbanguly Berdimuhamedowyň belleýşi ýaly, ýurdumyzyň ulag ulgamynyň ösüşi türkmen topragynyň gadymy ýörelgesi bolan medeniýetleriň çatrygyna hyzmat etmäge gönükdirilmelidir. Demir ýol ulaglary düzümini döwrebaplaşdyrmak, onlaýn-tertibinde ýolagçylar üçin zerur maglumatlaryň üpjünçiligini döretmek jahankeşdeler üçin aňrybaş şertleri döredýär we ýolagçy gatnatmagyň, şol sanda Türkmenistanyň çäginden üstaşyr geçýän ýolagçylaryň mukdaryny artdyrmaga mümkinçilik berýär.


text:
Türkmenistanyň Senagatçylar we telekeçiler partiýasynyň 16-njy dekabrda geçirilen ikinji gurultaýynda partiýanyň täze ýolbaşçysy saýlandy.
TDH döwlet habar gullugy partiýa başlyklygyna “Halys” jemgyýetçilik hojalygynyň baş direktory Saparmyrat Owganowyň saýlanandygyny habar berýär.
Senagatçylar we telekeçiler partiýasyna ozal Öwezmämmet Mämmedow ýolbaşçylyk edýärdi.
TDH Senagatçylar we telekeçiler partiýasynyň 2012-nji ýylda, prezidentiň demokratizasiýa we köppartiýaly sistema döretmek ugry esasynda döredilendigini belleýär.


text:
Türkmenistanyň aragatnaşyk ulgamyny ösdürmek we döwrebaplaşdyrmak boýunça uly taslamalar amala aşyrylýar. Şu gün olaryň arasyna ýene-de bir web-saýt goşuldy. Ministrligiň resmi web-saýty ýurdumyzyň ýaş hünärmenleri tarapyndan iň döwrebap tehnologiýalar arkaly işlenip düzüldi. Saýtda Türkmenistanyň aragatnaşyk ministrliginiň ýerine ýetirýän hyzmatlary we aragatnaşyk babatdaky ähli kanunçylyklary doly ýerleşdirillen.
Mundan başga-da saýtda ministrligiň ygtyýarlandyrýan iş görnüşleri boýunça ýörite interaktiw bölüm işlenip taýýarlanyldy. Bu bölümde ygtyýarnama dalaşgärlerine ähli maglumatlar, resminamalar elýeterli edilen. Resmi web-saýtyň habarlar bölüminde Türkmenistanyň aragatnaşyk pudagynda bolup geçýän täzelikler çap edilýär.


text:
Azatlyk Radiosynyň Aşgabatdaky habarçysynyň 17-nji maýda aýtmagyna görä, häzirki wagtda suwuň üýşen ýerlerini arassalaýarlar: “Esasan Atatürk, öňki Sowetskaýa we Podwoýskowo köçelerinde. Häzir bu köçeleri bölekleýin ýapyp, arassalaýarlar, soň bolsa ýuwýarlar”.
Читайте также на русском
Mundan bir gün öň ýagyşdan soňky bu arassalaýyş işlerine kommunal hyzmatlaryň işgärlerinden başga-da, käbir döwlet edaralaryň işgärleriniň hem çekilendigi habar berlipdi. Aşgabadyň ýaşaýjysynyň Azatlyk Radiosyna aýtmagyna görä, bu işler 17-nji maýda irden hem dowam etdirilipdir: “Hawa, hemmäni çekdiler we şu gün irden köpüsi suw alan köçeleri arassalaýarlar” diýip”.
Azatlygyň habarçylarynyň sözlerine görä, birnäçe günläp ýagan güýçli ýagyşlaryň netijesinde, Türkmenistanyň paýtagtynyň merkezi köçeleri, şol sanda Türkmenbaşy şaýoly we bu ýerde ýerleşýän binalary ýagyş suwy basypdyr.
Aşgabatda dörän ýagdaýy görkezýän wideolar we suratlar dessine sosial mediada peýda boldy.
Azatlygyň habarçylary 17-nji maýda ýagşyň umuman ýagmandygyny, topragyň gurap başlandygyny, emma ýollarda palçygyň köpdügini habar berdiler. Şeýle-de, olar “elitniý” diýilýän jaýlaryň aşaky gatlarynda we awtoduralgalarda suwuň köpdügini, awtoulaglaryň suwda durandygyny habar berdiler.
Aşgabadyň iri söwda merkezi “Berkararyň” aşaky gatlaryny hem suw aldy.
Munuň bilen bir wagtda Azatlygyň habarçylarynyň sözlerine görä, Aşgabadyň beýleki böleklerinde merkeze garanda onçakly köp suw ýygnanmandyr.
“Bärde bar zat kadaly we Mir köçesindäki ähli toneller gurak, suwy wagtynda aýyrdylar” diýip, Parahat mikroraýonunyň ýaşaýjysy 17-nji maýda Azatlyk Radiosyna habar berdi.
Aşgabatda ýagyş suwunyň iň köp ýygnan böleginde hökümet binalarynyň, edaralaryň, myhmanhanalaryň we ýokary oňaýlykly kaşaň ýaşaýyş jaýlar ýerleşýär.
“Hut bu protokol köçelerinde we şol ýerde ýerleşýän köpgatly elitkalarda drenaž sistemasy ýok, diňe ýagyş suwuny ýygnaýan kanalizasiýa göz öňünde tutulan, olam doly güýjünde işlemeýär, dessine hapalanýar” diýip, Azatlygyň aşgabatly söhbetdeşleriniň biri belledi.
Ýerli synçylaryň pikirine görä, güýçli ýagyndan soň suwuň ýygnanmagynyň sebäpleriniň biri ýollaryň we binalaryň proýektirlenmegindäki we gurluşygyndaky näsazlyklar bilen bagly bolmagy mümkin. Aşgabadyň birnäçe ýerlerini öňem suw basypdy.
Döwrüň ösen tehnologiýalarynyň ulanylmagynda gurlan giň ýollar, betondan we mermerden gurlan kaşaň binaly Aşgabadyň häzirki görki 1990-njy ýyllarda emele gelip başlapdy. Ençeme milliard dollarlyk gurluşyklaryň çäginde bina edilen desgalaryň birnäçesi şondan bäri sökülip, gaýtadan guruldy, muňa döwlet gaznasyndan goşmaça serişdeler sarp edildi. Häzirki wagtda Aşgabatda millionlarça dollarlyk ýene azyndan iki sany kaşaň myhmanhananyň gurulmagyna garaşylýar.
“Bu sildir”
Munuň bilen bir wagtda-da, Azatlygyň habarçylary ýagyndan soň Aşgabadyň köçelerinde palçylygyň emele gelendigini, ony köçelerden ýygnap äkidýändigini habar berýärler.
“Palçyk dagyň eteginden geldi, bu uly bolmadyk bir sildir” diýip, Azatlyga aşgabatly synçy aýtdy. Mundan bir gün ozal Azatlygyň çeşmeleri geçen hepdede Aşgabadyň töweregindäki daglarda siliň emele gelendigini habar beripdi.
Emma sil we birnäçe günläp paýtagtda ýagan ýagyn barada döwletiň gözegçiligindäki media serişdeleri habar bermedi, bu ýagdaýy ýurt resmileri hem agzamady.
Türkmenistanda tebigy ýagdaýlar, şol sanda weýrançylykly hadysalar barada adatça habar berilmeýär.
2017-nji ýylyň awgust aýynyň ortalarynda Türkmenistanyň Ahal we Balkan welaýatlarynyň ençeme etraby silden weýran boldy. Azatlyk Radiosynyň tassykladyp bilen maglumatlaryna görä, 30 çemesi adam wepat boldy. Mallaryň müňlerçesi heläk boldy, elektrik we gaz üpjünçilik sistemasy sandan çykdy.
Türkmenistanyň hökümeti geçen ýylky sil barada maglumatlary resmi derejede tassyklamady, emma garaşsyz media maglumatlaryndan soň, Aşgabadyň daşynda siliň gelmeginiň öňüni almak boýunça çäreleri kabul etdi. 2017-nji ýylyň 22-nji sentýabrynda prezident Berdimuhamedow ýörite proýekti tassyklady.
Prezident suw basan şähere dikuçarly aýlandy
15-nji maýda Aşgabady suw alan wagtynda prezident Gurbanguly Berdimuhamedow paýtagta dikuçarly aýlandy.
Döwlet mediasy prezidentiň “şäheriň sosial infrastrukturasynyň ösüşi we abadanlaşmagy” bilen tanyşandygyny habar berdi. Resmi maglumatda döwlet baştutanynyň territoriýalaryň ekologik ýagdaýyna esasy üns berendigini belledi, emma suw joşgunyny agzamady.
Şaýatlaryň sözlerine görä, edil şol pursatda şäher ýagyş zerarly tas suwa çümüpdi. “Prezident düýn ýene-de dikuçarly aýlandy. Şonda tutuş şäheri ýagyş suwy alypdy. Awtoulaglar sözüň hakyky manysynda ýüzýärdi. Telewizorda, bolsa, onuň şäheriň nädip abadanlaşýandygyny görendigini habar berdiler” diýip, Aşgabadyň ýaşaýjysy Azatlyk bilen söhbetdeşliginde belledi.


text:
Türkmenistanyň prezidenti Daşky gurşawy goramagyň bütindünýä güni mynasybetli bu ulgamyň işgärlerine gutlagyny çap etdi.
“Türkmenistan daşky gurşawy goramak babatynda umumadamzat bähbitli içeri we daşary syýasaty alyp barýar. Durnukly ösüşi gazanmakda halkara tagallalara ýardam bermek döwletimiziň alyp barýan daşary syýasatynyň örän möhüm bölegidir” diýip, Gurbanguly Berdimuhamedowyň türkmen metbugatynda çap edilen gutlagynda aýdylýar.
Emma ýerli synçylar, şol sanda aşgabatly ýazyjy Amanmyrat Bugaýew we Wenada ýaşaýan tebigaty goraýjy aktiwist Farid Tuhbatullin Türkmenistanda daşky gurşawy goramak meselesinde aýdylýan sözler bilen edilýän işleriň başgadygyny, olaryň arasynda uly tapawudyň bardygyny öňe sürýärler.
Mysal üçin, Balkan welaýatynyň Çeleken şäherindäki Gurum zawody işleýän wagtynda Çeleken şäheri-de, Çeleken ýarymadasy-da tutuşlygyna guruma gaplanýar diýip, ýerli ýaşaýjylar habar berýär.
Mälim bolşy ýaly, türkmen ykdysadyýetini dürlüleşdirmegiň çäginde ýurtda barha kän senagat kärhanasyy gurulýar we hökümet mejlislerinde olaryň dünýä ölçeglerine laýyk, ekologiýa taýdan zyýansyz işlemegi üçin zerur tagallalaryň görülýändigi aýdylýar.
Ýöne ýerli ýaşaýjylar üç-dört ýyllykda Balkan welaýatynyň Jebel şäherçesiniň golaýynda, Mollagara şypahanasynyň alkymynda gurlan sement zawodynyň bu aýdylýan sözleri ýalana çykarýandygyny aýdýarlar.
Balkan welaýatynda ýygy-ýygydan saparda bolýan ýazyjy Amanmyrat Bugaýewiň tassyklamagyna görä, Jebelde gurlan sement zawodynyň, Uly Balkan dagyndaky zement karýeriniň çal tüssesi we tot-tozany diňe Jebel şäherçesi bilen Mollagara däl, eýsem golaý goltumdaky beýleki ilatly nokatlara, Nebitdaga hem baryp ýetýär.
Sowet ýyllarynda Aşgabat töwereginiň ilaty Büzmeýinde gije-gündiz howa sement tozanyny pürküp duran zawoddan dat ederdi. Garaşsyzlyk ýyllarynda adamlary tot-tozandan halas etmek, daşky gurşawyň goragyny, howanyň arassalygyny gowulandyrmak maksady bilen, Büzmeýiniň sement zawody Bähärdeniň Ýarajy obasynyň golaýyna göçürildi.
Elbetde, bu çäre büzmeýinlileri sement tozanyndan halas etdi, emma onuň turbalary şol öňküsi ýalytozap dur wezawoddan günbatarda ýerleşýän “Ýylysuw” şypahanasyna, Arçman şypahanasyna sement tozany barýar diýip, ýerli ýaşaýjylar habar berýär.
Türkmenistanda tebigaty goramak bilen meşgullanan Farid Tuhbatullin Azatlyk radiosy bilen telefon söhbetdeşliginde özünň daşky gurşawy goramak, howanyň, suwuň, ýeriň arassalygyny we ýaşaýyş üçin howpsuz bolmagyny üpjün etmek meselesinde aýdylýan sözler bilen däl-de, edilýän işleriň netijesi bilen gyzyklanýandygyny belledi.
“Berdimuhamedow häkimiýet düýn gelenok, ol indi 11 ýyl bäri tagtda otyr, emma ozaly ekologiki problemalardan ejir çekýän halky saglygy meselesinde oňyn özgerişlik ýok, biziň maglumatlarymyza görä bu ýagdaý gowulaşmakdan geçen, barha erbetleşýär, ol bu ýagdaýy ozalky saglyk işgäri hökmünde örän gowy bilýär” diýip, Tuhbatullin aýtdy.
Hukuk goraýjynyň pikirine görä, prezidentiň, aýdaly, Daşoguzda adamlaryň ýaşaýan jaýlaryna arassalanan suw eltiljekdigi baradaky beýanatlary, emma bu wadanyň iş ýüzüne geçmezligi türkmen häkimiýeleriniň aýdýan sözleriniň diňe metbugat we daşary ýurtlular üçin aýdylýandygyny, hakykatda adamlar üçin hiç zadyň edilmeýändigini görkezýär.
“Men eýýäm ençeme gezek aýtdym, bu prinsipde milli howpsuzlyk pudagyna degişli, tehnogen heläkçilikleri, ekologiýa betbagtçylyklary bilen Milli howpsuzlyk ministrligi hem meşgullanmaly, emma bu gurama esasan özleriniň häkimiýetlere ygrarsyz hasaplaýan adamlaryny gözleýär we türkmen häkimiýetleri üçin tebigaty goramak iň soňky orunlarda durýar” diýip, tebigaty goraýjy Tuhtabullin Azatlyk radiosyna aýtdy.


text:
LINE resmi sahypanyň 2 görnüşi bardyr. Birinjisi Standart hasapdyr, standart hasapda yzarlaýjylaryňyzy özüňüz toplamalydyr. Ikinjisi bolsa Biziň LINE-ymyzda awtomat şekilde çykýan ýaşyl ýyldyzly orginal hasaplardyr. Muny açmak üçin siz LINE bilen partner bolmalysyňyz. eliňizde uly bir marka ýada bir belli atly ýyldyz bolsaňyz 1 milýon ýen garşylygynda açyp bilersiňiz! Häzirlikçe LINE standart hasap nähili açmalydygyny öwreneliň
Ilki bilen Google Play-dan LINE@ programasyy telefonyňyza ýükläň Ýükle
Soňra suratdaky ýaly penjre geler, LINE-ňyzda email goýan bolsaňyz onda aşaky Login with account diýen düwma basyň. Eger-de hiç hili email goýmadyk bolsaňyz onda birinji Start with line düwmesine basyp dowam edip bilersiňiz.
Aşakdaky suratda görşüňiz ýaly size şeýle ekran geler. Ýagny LINE@ hasabyny işletmek üçin sizden rugsat soraýar. Siz hem ALLOW diýen düwma basyň.
Indi bolsa, Öz maglumatlaryňyzy giriziň. Surat goýuň, adyňyzy ýazyň Business meýusyna bolsa islendik bir bölüm saýlapRegister düwmesine basyň. Şeýlelik bilen Standart hasabyňyzy ulanyp bilersiňiz!
ÖWRENMELI size işiňizde üstünlük arzuw etýär! Biz bilen galanyňyz üçin köp sag boluň! Programany dostlaryňyz bilen paýlaşmagy unutmaň! Mundan beýläk size has gyzykly sapaklarymyz garaşýar. Öwrenmeliden daşlaşmaň!
6,606 gezek okaldy


text:
Abraziw materiallar
Abraziw materiallar - materiallary, minerallary, dag jynslaryny, aýnany, keramik materiallary, agajy, derini, rezini we beýleki mehaniki işläp bejermekde ulanylýan gaty maddalar. Abraziw materiallar tebigy we emeli görnüşde bolýar. Tebigy Abraziw materiýallara almaz, korund, granit, naždak, kremen we b.; emeli Abraziw materiýallara bolsa elektrokorund, monokorund, kremninin, boruň karbidi, sintetik almaz degişlidir. Abraziw materiallar gatylygy, berkligi, özlüligi we daşky görnüşleri bilen tapawutlanýar. Abraziw materiýallaryň gatylygy ýörite gatylyk şkalasy boýunça kesgitlenýär. Abraziw däne köplenç kristalllik bölejik, käbir ýagdaýlarda bolsa monokristal görnüşinde bolýar. Abraziw ukyplylyk däneleriň kütelmegine çenli sürtülip aýrylýan materialyň gyryndysynyň mukdary bilen häsiýetlendirilýär we ol abraziw dänäniniň materialynyň fiziki häsiýetlerine hem-de üstünüň ýagdaýyna baglydyr. Abraziw materiallar abraziw ukyplylygy boýunça şeýle tertipde ýerleşýär: almaz, kub görnüşli bor nitridi, kremniý karbidi, monokroynd, elektrokorynd, naždak, çakmak daşy. Abraziw guralyň gatylygy uly tizlik bilen kesmäge mümkinçilik berýär. Mumuň özü birwagtda işleýän köp sanly tyglar bilen materialy ýeterlik derejede ýonmagy üpjün edýär. Abraziw materiallar abraziw gurallaryň formasyna we niýetlenişie baglylykda, abraziw gurallar berkidilen dänejikler görnüşinde ýa-da ýylmaýjy derijik, poroşok, pasta görnüşinde peýdalanylýar. Däneleriň ölçegleri elek analizi, suwuklykda çökdürmek ýa-da başga usullar bilen kesgitlenýär.


text:
Türkmenistanyň Döwlet medeniýet merkeziniň Döwlet muzeýinde «Türkmen tebigaty Beýik Ýüpek ýolunyň ugrunda» atly sergi gurnaldy
2018-nji ýylyň 5-nji iýunynda Türkmenistanyň Döwlet medeniýet merkeziniň Döwlet muzeýinde Daşky gurşawy goramagyň bütindünýä güni mynasybetli gurnalan «Türkmenistanyň tebigaty Beýik Ýüpek ýolunyň ugrunda» atly baýramçylyk serginiň dabaraly açylyşy boldy. Baýramçylyk çärämize Türkmenistanyň Ylymlar akademiýasynyň Biologiýa we dermanlyk ösümlikler institutynyň tanymal alymlary, Ýokary okuw jaýlarynyň professor mugallymlarydyr talyplary, Türkmenistanyň Daşky gurşawy goramak we ýer serişdeleri baradaky Döwlet komitetiniň hünärmenleri, Çöller, ösümlik we haýwanat dünýäsi milli institutynyň alymlary, Türkmenistanyň Tebigaty Goramak jemgyýetiniň gözegçileri hem gatnaşdylar.
Dabarany Türkmenistanyň Döwlet medeniýet merkeziniň Döwlet muzeýiniň direktory, taryhy ylymlarnyň kandidaty Öwezmuhammet Mämmetnurow açdy. Çäräniň dowamynda – geologiýa-mineralogiýa ylymlarnyň kandidaty A.Buşmakin, Türkmenistanyň Ylymlar Akademiýasynyň Biologiýa we derman ösümlikler institutynyň Geobotanika we milli gerbariý gaznahanasy barlaghanasynyň müdiri, biologiýa ylymlarnyň kandidaty P. Kepbanow, Türkmenistanyň Daşky gurşawy goramak we ýer serişdeleri baradaky döwlet komitetiniň Çöller, ösümlik we haýwanat dünýäsi milli institutynyň Biodürlilik laboratoriýasynyň esasy ylmy işgäri E.Kokanowa, S.A.Nyýazow adyndaky Türkmen oba hojalyk uniwersitetiniň maldarçylyk kafedrasynyň uly mugallymy S.Annamuhamedow, Türkmenistanyň Ylymlar Akademiýasynyň Taryh institutynyň aspiranty G.Ballyýewa, Türkmenistanyň Döwlet binagärçilik institutynyň Senagat ekologiýasy kafedrasynyň mugallymy O.Orazdurdyýewa, tebigatçy alym, ekolog W.I.Kuznesow, Türkmenistanyň Tebigaty Goramak jemgyýetiniň Ahal welaýat bölüminiň Tebigat gözegçisi G.Çaryýarowa çykyş etdiler.
Serginiň açylyş dabarasynda alymlar biziň ýurdumyzda daşky gurşawy goramakda alyp barylýan işleri we şol ugurda Hormatly Prezidentimiziň Gurbanguly Berdimuhamedowyň alyp barýan syýasaty barada çykyş etdiler. Serginiň açylyş dabarasynda Türkmenistanyň Döwlet medeniýet merkeziniň Döwlet muzeýiniň Tebigat we ülkäni öwreniş ekspozisiýasy boýunça ekskursiýalarda we teleradio ýaýlymlarda tebigaty goramagyň meselelerine degişli wagyz etmekde hem-de mahabatlandyryş işlerine işjeň gatnaşanlygy üçin muzeýiň ylmy işgärleri Türkmenistanyň Tebigaty goramak jemgyýeti tarapyndan sowgat bilen sylaglandy.
Daşky gurşawy goramak bütindünýä güni mynasybetli şu ýylyň maý aýynda Türkmenistanyň Döwlet muzeýinde Magtymguly adyndaky Türkmen Döwlet uniwersitetiniň himiýa-biologiýa we geografiýa fakultetleriniň hem-de S.A.Nyýazow adyndaky Oba hojalyk uniwersitetiniň talyplarynyň arasynda ekologiýa boýunça test bäsleşigi geçirildi. Bäsleşikde ýeňiş gazanan talyplar baýramçylyk serginiň açylyş dabarasynda sylaglandylar.
Soňra dabara gatnaşyjylaryň ählisi serginiň ekspozisiýasyna aýlanyp, onda gymmatlyklar bilen tanyşdylar. Sergide Türkmenistanyň çäginde ýerleşýän tebigy ýadygärlikleriň foto suratlary, Türkmenistanyň aýratyn goralýan ýerleriň kartasy, Türkmenistanyň Gyzyl kitabyna girizilen ösümlikleriň fotosuratlary, haýwanlaryň gäpleri, haly pannolary, nakgaş eserleri ýerleşdirilip, olaryň üsti bilen türkmen tebigatyň gözelligi görkezilýär. Bu ýerde ekologiýa degişli kitaplar we žurnallar ýerleşdirlipdir.


text:
Sergä dürli ýurtlaryň köpçülikleýin habar beriş serişdeleriniň wekilleri ýygnandylar: bu ýerde guralan “KHBS Belarusda” atly XXI halkara ýöriteleşdirilen sergi diňe bir ýerli metbugat üçin öz mümkinçiliklerini görkezýän meýdança bolmak bilen çäklenmän, eýsem dünýä maglumatlar giňişliginiň ugurlaryny, žurnalistikanyň okyjylar, teletomaşaçylar we radiodiňleýjiler bilen özara gatnaşyklarynyň täze ýollaryny hem-de usullaryny ara alyp maslahatlaşmak üçin foruma öwrüldi.
Sergide häzirki zaman köpçülikleýin habar beriş serişdeleriniň okyjylarynyň ünsüni nädip çekýändigini we giň okyjylar we diňleýjiler köpçüliginiň gyzyklanmasyny höweslendirýändigini görmek bolýar. Bu ýerde diwarlyklaryň her biri şol bir wagtyň özünde göçme redaksiýa hem, interaktiw şüweleňe hem, işewür tanyşdyrylyşa hem öwrüldi.
Sergide artistler çykyş etdiler, hünärmenler tanyşdyryş çärelerini geçirdiler, gyzykly taslamalary hödürlediler, dürli bäsleşikler guraldy, žurnalistleriň hem-de okyjylaryň bäsleşiklerinde ýeňiş gazananlara baýraklar gowşuryldy, metbugat işiniň syrlary hem-de maglumat ulgamynda bäsdeşligiň ýollary barada pikir alşyldy.
Metbugat köpçülikleýin habar beriş serişdeleriniň ýüzlerçesi – respublikan, sebitleýin, pudaklaýyn we beýleki serişdeler, şeýle hem radio we teleýaýlymlar, neşirýatlar, degişli ýokary okuw mekdepleri sergilerde we tanyşdyryş çärelerinde özleriniň işi barada gürrüň berdiler, okyjylaryň sowallaryna jogap berdiler.
“Köpçülikleýin habar beriş serişdeleri üýtgeýän dünýäde: hünär ussatlygy we jogapkärçilik” atly maslahat sergi günleriniň esasy wakalarynyň biri boldy. Bu maslahat maglumat howpsuzlygy ýaly möhüm meselä bagyşlandy. Gözden geçirilişiň maksatnamasynda şeýle hem köpçülikleýin habar beriş serişdeleriniň häzirki zaman tehniki mümkinçiliklerine, olaryň işinde marketing strategiýalaryny ulanmaga, täzelikler ulgamyny döretmäge hem-de netijeli usullary we tehnologiýalary ulanmak arkaly olary ilerletmegiň usullaryna bagyşlanan okuw maslahatlary hem-de “tegelek stoluň” başyndaky söhbetdeşlikler bar.
Serginiň özüniň guralyşy, ýagny ony geçirmegiň usuly köpçülikleýin habar beriş serişdeleriniň köpçülikleýin wagyz ediş çäreleri ýaly täsir ediş guralyny ulanmagyň aýdyň mysalydyr. Kärdeşleri hem-de media-bilermenleri bilen şeýle duşuşyklara gatnaşmak türkmen žurnalistikasynyň wekilleri üçin uly gyzyklanma döredýär: ýurdumyzyň köpçülikleýin habar beriş serişdeleri häzirki wagtda uly özgerişlikleriň bosagasynda dur.
Şunda, köpçüligiň ünsüni çekmek köpçülikleýin habar beriş serişdeleriniň esasy wezipeleriniň biri bolmagynda galýar. Şunuň bilen baglylykda, internet ulgamynda biziň ýurdumyz barada täze we dogruçyl habarlary ýaýratmagyň netijeli ýollaryny gözlemek türkmen köpçülikleýin habar beriş serişdeleri üçin uly ähmiýete eýedir.
Şeýlelikde, tutuş dünýä Türkmenistany ägirt uly mümkinçilikleri, baý medeniýeti bolan ýurt, ählumumy abadançylygyň hem-de ösüşiň bähbidine oňyn başlangyçlary we giň möçberli taslamalary öňe sürýän hem-de üstünlikli durmuşa geçirýän parahatçylyk dörediji ýurt hökmünde tanamalydyr.


text:
Ýolagçy sany 11 aýda 179 milliondan geçdi
Ýolagçy gatnawy geçen ýylyň ady agzalýan döwri bilen deňeşdirilende 10,5 göterim artdy
Türkiýede üstümizdäki ýylyň 11 aýlyk döwründe ýolagçy gatnawy geçen ýylyň ady agzalýan döwri bilen deňeşdirilende 10,5 göterim artyp 179 million 111 müň 691 adama ýetdi.
Döwlet Howa meýdanlary Baş müdürlüginiň noýabr aýyndaky görkezijilerine görä, noýabr aýynda Türkiýäniň howa menzillerinde uçar gatnawy geçen ýylyň ady agzalýan döwrü bilen deňeşdirilende içerki uçuşlarda 0,6 göterip artyp 71 müň 33, daşarky uçuşlarda bolsa 6,6 göterim artyp 38 müň 173-e ýetdi.